
BILJEŠKE VEZANE UZ FINANCIJSKE IZVJEŠTAJE OPĆINE GORIČAN
ZA PERIOD 01.01. DO 30.06.2022. GODINE
Člankom 12. Pravilnika o financijskom izvještavanju u proračunskom računovodstvu propisano je da su bilješke uz financijske izvještaje sastavni dio financijskih izvještaja proračuna i proračunskih korisnika.
Općina Goričan ima proračunskog korisnika Knjižnicu i čitaonicu Goričan.
POPIS SUDSKIH SPOROVA U TIJEKU
U razdoblju od 01.01. do 30.06. 2022. g. Općina Goričan i Knjižnica i čitaonica Goričan nisu vodile nikakve sudske sporove.
FINANCIJSKA IMOVINA U BANCI I BLAGAJNI
S datumom 30.06.2022.g. stanje novčanih sredstava Općine Goričan na poslovnim računima iznosilo je 2.173.845,20 kuna a stanje blagajne 3.708,03 kuna. Prema odluci o blagajničkom maksimumu najviši dozvoljeni iznos u blagajni je 5.000,00 kuna.
Stanje novčanih sredstava Knjižnice i čitaonice Goričan 6.409,77 kn od čega stanje na poslovnom računu 6.143,77 kn a stanje blagajne 266,00 kn.
IZVJEŠTAJ O KORIŠTENJU PRORAČUNSKE ZALIHE (PRIČUVE)	
Sredstva proračunske zalihe u periodu 01.01.-30.06. 2022.g. nisu korištena. 
IZVJEŠTAJ O VLASNIČKIM UDJELIMA/NETO IMOVINI
U prvom polugodištu u 2022.g. nije bilo promjena u vlasničkim udjelima/neto imovini.
Osvrt na obrazac PR-RAS
Prihodi od poreza i prireza na dohodak – bilježi se povećanje prihoda u odnosu na isto razdoblje prošle godine. U izvještaje je uključeno razrada poreza na dohodak po kategorijama sukladno izvješću FINE o vrstama poreza i prireza na dohodak.
Prihodi od poreza na promet nekretnina bilježe pad od 40%, dok su se prihodi od poreza na potrošnju povećali za 279%. U promatranom vremenskom periodu povećali su se prihodi skupine 63 - Pomoći iz inozemstva i od subjekata unutar općeg proračuna, kao i prihodi od komunalnog doprinosa i komunalne naknade.
Rashodi poslovanja- prate tempo predviđen planiranjem proračuna.
Povećani su rashodi potrebni za funkcioniranje novoustrojene jedinice Vlastitog pogona koji djeluje u sklopu Jedinstvenog upravnog odjela Općine Goričan. Većinom se odnose na nabavu nefinancijske imovine (skupina 4).
Naknade za rad predstavničkih i izvršnih tijela znatno su manje nego u istom periodu prošle godine a razlog je taj što su prošle godine održani lokalni izbori i isplaćene naknade za rad povjerenstva i odbora.
Za proračunskog korisnika Knjižnicu i čitaonicu Goričan izdvojeno je ukupno 58.630,74 kn što predstavlja povećanje od 85 % u odnosu na isto razdoblje prošle godine. Razlog je taj što se v.d. ravnateljica vratila sa rodiljnog dopusta te su povećani rashodi za plaće.
Isto tako bilježi se povećanje rashoda na kontu 3721 – naknade građanima i kućanstvima u novcu iz razloga što od 01.01.2022.g. Općina Goričan u većem omjeru sufinancira ekonomsku cijenu boravka djece u Dječjem vrtiću Ružica a posebno se to odnosi  na jasličku skupinu djece.
U polugodišnjem razdoblju ostvareni su prihodi od prodaje nefinancijske imovine nastali prodajom zemljišta u stambenoj zoni. U tijeku je natječaj za prodaju nekretnina u poduzetničkoj zoni te će biti prodane dvije nekretnine za gradnju proizvodnih objekata čiji prihodi će biti prikazani u devetomjesečnom obračunu proračuna.
Rashodi za nabavu nefinancijske imovine su znatno smanjeni u odnosu na isti period prošle godine iz razloga što se prošle godine provodio EU projekt te se u okviru njega gradio građevinski objekt koji je prikazan na skupini računa 421. Ove godine u okviru skupine računa 42 prikazani su rashodi koji su nastali prilikom gradnje i uređenja parkirališta na turističko rekreativnom centru Ribnjak.
U polugodišnjem razdoblju Općina Goričan otplatila je 231.794,76 kn glavnice kredita za sportsku dvoranu te 340.467,12 kn glavnice na ime zajmova primljenih iz državnom proračuna a odnose se na povrat poreza po godišnjoj prijavi poreza na dohodak za 2020.g.
Knjižnica i čitaonica Goričan ostvarila je prihode od Ministarstva kulture u visini od 20.000,00 kn za nabavu knjižne građe  te prihode od članarina u visini od 2.830,50 kn.
U polugodišnjem razdoblju ostvareni je višak prihoda i primitaka u iznosu od 1.250.643,65 kn a kad se tome doda višak prihoda poslovanja ostvaren prošle godine u iznosu od 156.718,15 kn ostvaren je ukupni višak prihoda u iznosu od 1.407.361,80 kn. 



BILJEŠKE UZ IZVJEŠTAJ - OBVEZE
Tijekom polugodišnjeg razdoblja 2022. godine preuzimane su obveze sukladno Proračunu i osiguranim sredstvima. 
Stanje obveza 1. siječnja -  iznosilo je 6.404.949,38 kn.
Stanje obveza na kraju izvještajnog razdoblja - ukupne obveze na dan 30.06.2022. godine iznose  5.837.428,85 kuna, od čega se iznos od 832.014,10 kuna odnosi na dospjele obveze, a 5.005.414,75 kuna iznose nedospjele obveze.
Sa stanjem 30.06.2022. godine Općina Goričan ima zaposleno 4 službenika i 2 namještenika na puno radno vrijeme.
Knjižnica i čitaonica Goričan ima zaposleno dvoje djelatnika od čega jedan na puno radno vrijeme dok drugi radi u polovici radnog vremena.

